joelniklaus/EU_Wikipedias huggingface dataset:
Άννα Σάλιβαν

Η Άννα Σάλιβαν (Johanna "Anne" Mansfield Sullivan Macy, 4 Απριλίου 1866 - 20 Οκτωβρίου 1936) ήταν Αμερικανίδα παιδαγωγός με ιρλανδικές ρίζες.

Βιογραφία
Γεννήθηκε στη Βοστόνη από φτωχή οικογένεια. Οι γονείς της ήταν Ιρλανδοί. Είχε δυο αδέρφια.
  
Η Άννα Σάλιβαν άρχισε να χάνει την όρασή της από μια μόλυνση που λέγεται τράχωμα, ενώ o αδερφός της Τζίμη Σάλιβαν είχε φυματίωση. Η μητέρα τους πέθανε από φυματίωση το 1874  και ο πατέρας τους εγκατέλειψε τα τρία παιδιά σε κάποιους συγγενείς του. Το 1875 ο Τζίμη και η Άννα Σάλιβαν βρέθηκαν σε ένα φτωχοκομείο και εκεί ο Τζίμη πέθανε από φυματίωση.
Η Σάλιβαν σπούδασε μαθηματικά, επιστήμες και ιστορία στο ίδρυμα Πέρκινς για τυφλούς. Έμαθε και τη γραφή Μπράιγ και μετά από εγχείρηση ξαναβρήκε την όρασή της.
Βρήκε δουλειά ως παιδαγωγός στην Αμερικανίδα συγγραφέα Έλεν Κέλλερ, που ήταν τυφλή και κωφή. 
Πέθανε σε ηλικία 70 ετών.

Ταινίες
Το θαύμα της Άννι Σάλιβαν με σκηνοθέτη τον Άρθουρ Πεν, με πρωταγωνίστριες την Αν Μπάνκροφτ και την Πάτι Ντιούκ, ενώ η ταινία χάρισε Όσκαρ Α' στην Μπάνκροφτ και Β' στην Ντριούκ.

Ιρλανδοί παιδαγωγοί
Ένωση Ποδοσφαιρικών Ανωνύμων Εταιρειών

Η Ένωση Ποδοσφαιρικών Ανωνύμων Εταιρειών (Ε.Π.Α.Ε.), η οποία αποτελούσε νομικό πρόσωπο ιδιωτικού δικαίου (ΝΠΙΔ) με έδρα την Αθήνα και ιδρύθηκε το 1979 με το ν. 879/1979, ήταν υπεύθυνη για τη διεξαγωγή των επαγγελματικών πρωταθλημάτων ποδοσφαίρου στην Ελλάδα. Από το 1991 με το νόμο 1958/1991 η ΕΠΑΕ ανέλαβε την οργάνωση και τη διεξαγωγή των πρωταθλημάτων Α΄ , Β΄ και Γ΄ Εθνικής Κατηγορίας, αν και στη Γ΄ Εθνική δικαίωμα συμμετοχής είχαν είτε Π.Α.Ε. είτε αθλητικά σωματεία που είχαν ιδρύσει «Τμήματα Αμειβομένων Ποδοσφαιριστών» τα οποία δημιουργήθηκαν με τον ίδιο νόμο. 

Το 1996 μετονομάστηκε σε «Ελληνικός Σύνδεσμος Ποδοσφαιρικών Ανωνύμων Εταιρειών» (Ε.Σ.Α.Π.Ε.) με το ν. 2433/1996, χωρίς να αλλάξει τα διακριτικά της ΕΠΑΕ. Ακολούθησε η αντικατάστασή της από την Ένωση Επαγγελματικού Ποδοσφαίρου Β΄ και Γ΄ Εθνικής Κατηγορίας (ΕΕΠ Β΄ & Γ΄ Εθνικής) το 2006. Το ίδιο έτος, η νεοσυσταθείσα τότε Ένωση Επαγγελµατικού Ποδοσφαίρου Α΄ Εθνικής Κατηγορίας (Superleague Ελλάδα) ανέλαβε τη διοργάνωση του πρωταθλήματος της Α΄ Εθνικής κατηγορίας.

Διατελέσαντες Πρόεδροι ΕΠΑΕ
Από την ίδρυση της ΕΠΑΕ (και την καθιέρωση του επαγγελματικού ποδοσφαίρου) το 1979, έως την αντικατάστασή της από την Super League το 2006, πρόεδροι της θήτευσαν οι ακόλουθοι:

 1979-1980: Μάκης Ιθακήσιος
 1980-1981: Αθανάσιος Μαρκόπουλος
 1981-1983: Γιώργος Δέδες (πρώτη θητεία)
 1983-1984: Κώστας Γκουρτζούλης (πρώτη θητεία)
 1984-1985: Κώστας Σκούρας
 1985-1986: Κώστας Γκουρτζούλης (δεύτερη θητεία)
 1986-1987: Δημήτριος Γιώτσας
 1987-1988: Ευστάθιος Δουκάκης
 1988-1989: Βασίλης Τριανταφυλλίδης (Χάρρυ Κλυνν)
 1989: Ευριπίδης Ρεβελάκης
 1989-1997: Γιώργος Δέδες (δεύτερη θητεία)
 1997-1998: Στέλιος Σφακιανάκης
 1998-1999: Κώστας Αλαμάνος
 1999-2001: Βίκτωρ Μητρόπουλος
 2001-2005: Αθανάσιος Κανελλόπουλος
 2005-2006: Αλέξανδρος Λυκουρέζος
 2006: Βασίλης Κοντοβαζαινίτης

Αρμοδιότητες 
Ως τακτικό μέλος της Ελληνικής Ποδοσφαιρικής Ομοσπονδίας (Ε.Π.Ο.) μετείχε στο Διοικητικό Συμβούλιο της ΕΠΟ με δύο αντιπροσώπους της.

Δείτε επίσης 
 Κύπελλο ΕΠΑΕ

Παραπομπές

Εξωτερικοί σύνδεσμοι 
 Επίσημη ιστοσελίδα της Football League

Ποδοσφαιρικές Ομοσπονδίες Ελλάδας
Σταύρος Κασιμάτης

Ο Σταύρος Κασιμάτης είναι Έλληνας πολιτικός και υπήρξε ο μακροβιότερος δήμαρχος Κορυδαλλού.

Γεννήθηκε στον Πειραιά το 1953. Είναι μηχανολόγος-μηχανικός Τ.Ε. και πατέρας δυο παιδιών, της Ειρήνης και του Αλέξανδρου.

Εκλεγόταν δημοτικός σύμβουλος από το 1994 και ήταν αντιδήμαρχος Κορυδαλλού έως το 2003 (αναπληρωτής δημάρχου από το 1997), έχοντας αρμοδιότητα στο διάστημα αυτό για όλους τους τομείς του Δήμου. Υπήρξε ακόμη πρόεδρος της Δημαρχιακής Επιτροπής από το 1997.

Εξελέγη δήμαρχος Κορυδαλλού τον Οκτώβριο του 2006 και επανεξελέγη το Νοέμβριο του 2010. Τον Σεπτέμβριο του 2011 εξελέγη μέλος του Δ.Σ της Περιφερειακής Ένωσης Δήμων Αττικής. Από τις αρχές του 2013 ήταν πρόεδρος της Επιτροπής Πολιτισμού και Αθλητισμού της Π.Ε.Δ.Α. Στις 25 Μαΐου 2014 εξελέγη για τρίτη θητεία με ποσοστό 58,82% με αποτέλεσμα στην ολοκλήρωση της (31/8/2019) να καταστεί ο μακροβιότερος δήμαρχος της πόλης. 

Στις εκλογές του 2019 δεν κατάφερε να επανεκλεγεί και τον διαδέχτηκε ο Νικόλαος Χουρσαλάς που επικράτησε με ποσοστό 52,3%.

Κατά την διάρκεια της θητείας του, πραγματοποιήθηκαν ιδιαίτερα σημαντικά έργα για την πόλη του Κορυδαλλού. Ο δήμος Κορυδαλλού απέκτησε ιδιόκτητο Δημαρχείο που από πολλούς θεωρείται από τα ομορφότερα και πιο λειτουργικά της χώρας. Για πρώτη φορά κατεδαφίστηκε μέρος των φυλακών και η έκταση τους παραχωρήθηκε στο Δήμο. Ξεκίνησε η κατασκευή ενός σύγχρονου κλειστού  βιοκλιματικού κολυμβητηρίου. Κατασκευάστηκαν, αθλητικές εγκαταστάσεις, σχολεία, παιδικοί σταθμοί, πλατείες, αντιπλημμυρικά έργα κλπ. Ήταν σημαντική η συμβολή του στο γεγονός ότι ο σταθμός του μετρό στο Κορυδαλλό παραδόθηκε τρία χρόνια νωρίτερα, από την προβλεπόμενη τελική του κατάληξη (Πειραιάς).

Συμμετείχε στην πρωτοβουλία «Όχι στον ρατσισμό από την κούνια», για την ανάδειξη του ζητήματος της ιθαγένειας των  μεταναστών δεύτερης γενιάς, στην υπογραφή της Ευρωπαϊκής Χάρτας Ισότητας, για την λήψη μέτρων για την ισότητα των φύλων στις τοπικές κοινωνίες,υπέγραψε το Σύμφωνο  Δημάρχων των Ευρωπαϊκών πόλεων για την ευαισθητοποίηση της κοινωνίας σε ζητήματα που αφορούν στην μείωση των εκπομπών CO2 και πρωτοστατεί στον αγώνα του Κορυδαλλιώτικου λαού για την οριστική απομάκρυνση των Φυλακών από την πόλη υπερασπιζόμενος παράλληλα τα δίκαια αιτήματα των κρατουμένων για ανθρώπινες συνθήκες κράτησης.

Εξωτερικοί σύνδεσμοι

Προσωπική Ιστοσελίδα 

Δήμαρχοι Κορυδαλλού
Τάσος Νεράντζης

Ο Αναστάσιος Νεράντζης (3 Οκτωβρίου 1944 - 11 Ιουλίου 2021) ήταν Έλληνας βουλευτής της Νέας Δημοκρατίας.

Βιογραφικά στοιχεία 

Γεννήθηκε στη Νίκαια του Πειραιά, σπούδασε νομική στο Πανεπιστήμιο Αθηνών και ασκεί δικηγορία. Υπήρξε πρωταθλητής εφήβων Ελλάδας στην επιτραπέζια αντισφαίριση το 1958, με τον ΧΑΝ Νίκαιας.

Υπήρξε ιδρυτικό μέλος της Νέας Δημοκρατίας και εξελέγη πρώτη φορά βουλευτής στην περιφέρεια Β΄ Πειραιώς με το ίδιο κόμμα στις βουλευτικές εκλογές του 1974. Επανεκλέχτηκε το Νοέμβριο του 1989, και το 1993. Απο τότε επανεκλεγόταν συνεχώς έως και τις εκλογές του Ιουνίου 2012.

Έχοντας εκλεγεί βουλευτής είχε συμμετάσχει τη δεκαετία του 1990 στην προπαγανδιστική εκπομπή του Κωνσταντίνου Πλεύρη στο Telecity του Γιώργου Καρατζαφέρη.

Έχει διατελέσει γενικός γραμματέας και αντιπρόεδρος της Βουλής καθώς και μέλος στην επιτροπή για την αναθεώρηση του Συντάγματος και την εξεταστική επιτροπή για την Siemens. Μέχρι το 2014 ήταν πρόεδρος της Επιτροπής Θεσμών και Διαφάνειας της Βουλής.

Στην κυβέρνηση Κωνσταντίνου Καραμανλή διετέλεσε υφυπουργός μεταφορών και επικοινωνίας (10 Μαρτίου 2004 - 15 Φεβρουαρίου 2006) καθώς και υφυπουργός ανάπτυξης (15 Φεβρουαρίου 2006 - 19 Σεπτεμβρίου 2007).

Ήταν παντρεμένος με την Ελευθερία Λέλη.

Απεβίωσε  σε ηλικία 76 ετών  11 Ιουλίου 2021.

Κριτική 

Σε ομιλία του στη Βουλή κατά τη διάρκεια συζήτησης για την ψήφιση νομοσχεδίου συνέκρινε το σύμφωνο συμβίωσης για τα ομόφυλα ζευγάρια με την κτηνοβασία και την παιδοφιλία προκαλώντας αντιδράσεις από τον τύπο και σχόλια για ομοφοβία.

Παραπομπές 

Έλληνες δικηγόροι
Βουλευτές εκλεγμένοι με τη Νέα Δημοκρατία
Βουλευτές Β' Πειραιά
Αντιπρόεδροι της Βουλής των Ελλήνων
Απόφοιτοι Εθνικού και Καποδιστριακού Πανεπιστημίου Αθηνών
Γκαϊτάνα

Η Γκαϊτάνα Εσσάμι (Гайта́на-Лурдес Ессамі́ , 24 Μαρτίου 1979-), περισσότερο γνωστή με το καλλιτεχνικό όνομα Γκαϊτάνα, είναι Ουκρανή τραγουδίστρια.

Eurovision 2012
Η Γκαϊτάνα εκπροσώπησε την Ουκρανία στην Γιουροβίζιον του 2012, όπου κατέκτησε την 15η θέση με 65 βαθμούς.

Στοιχεία
 Έχει ύψος 1.60
 Είναι Αφρο-Ουκρανή
 Η μητέρα της είναι Ουκρανή και ο πατέρας της Κονγκολέζος
 Μιλάει άπταιστα Ουκρανικά, Ρώσικα, Αγγλικά και Γαλλικά
 Στον τοπικό διαγωνισμό της Eurovision, για το ποιος θα εκπροσωπήσει την Ουκρανία η Γκαϊτάνα κέρδισε με μικρή διαφορά ψήφων τον Μαξ Μπάρσκιχ.

Δισκογραφία

Άλμπουμ
2003 - О тебе (Gaitana and Unity) - About You
2005 - Слідом за тобою - Following You
2007 - Капли дождя - Raindrops
2008 - Kукaбaррa - Kukabarra
2008 - Тайные желания - Secret Desires
2010 - Только сегодня - Only Today
2012 - Viva, Europe!

Singles
2006 - "Двa вiкнa" - Two Windows
2007 - "Шaленій" - Go Crazy 
2009 - "Нeщoдaвнo" (Gaitana and Stas Konkin) - Lately
2012 - "Be My Guest"
2013 - "Aliens"
2014 - "Galaxy"

Εξωτερικοί σύνδεσμοι 

 

Ουκρανές τραγουδίστριες
Συμμετέχοντες στη Eurovision
Κάρφωμα (σκάκι)

Κάρφωμα στο σκάκι ονομάζουμε την απειλή που συνήθως δίνει ένας πύργος ή ένας αξιωματικός κατά μήκος μιας σειράς ή διαγωνίου, με ένα άλλο πολυτιμότερο κομμάτι από πίσω. Ο πύργος θα δίνει κάρφωμα στην ίδια σειρά ή στήλη με την οποία βρίσκεται, και ο αξιωματικός στην ίδια διαγώνιο με αυτή στην οποία βρίσκεται. Κάρφωμα γίνεται κατά κύριο λόγο κατά του βασιλιά και με ένα άλλο κομμάτι ανάμεσα. Όταν στην ίδια ευθεία με τον λ.χ. αντίπαλο πύργο βρίσκεται ένα κομμάτι και ο βασιλιάς σε συγκεκριμένες θέσεις, τότε το κομμάτι είναι καρφωμένο. Εννοούμε δηλαδή ότι αυτό το κομμάτι απειλείται και ίσως να αιχμαλωτιστεί, αλλά δεν γίνεται να μετακινηθεί γιατί θα ανοίξει το δρόμο, την ακτίνα δράσης, του πύργου προς τον βασιλιά και θα γίνει Σαχ. Θα ήταν αντικανονική μία τέτοια κίνηση. Τότε το κομμάτι είναι καρφωμένο. Κάρφωμα γίνεται και με τον αξιωματικό. Π.χ. στο Α1 είναι ο αντίπαλος αξιωματικός. Στο Β2 είναι ένας ίππος διαφορετικού χρώματος με τον αξιωματικό. Στο Γ3 είναι ο βασιλιάς ίδιου χρώματος με τον ίππο. Ο ίππος δεν μπορεί να μετακινηθεί γιατί καλύπτει το βασιλιά. Μπορεί όμως ο βασιλιάς να μετακινηθεί στο Γ2 και να ξεκαρφώσει τον ίππο.

Αν πίσω από το καρφωμένο κομμάτι βρίσκεται ο βασιλιάς, το κομμάτι αυτό δεν μπορεί να μετακινηθεί. Αν πίσω από το καρφωμένο κομμάτι βρίσκεται η βασίλισσα ή ο πύργος, τότε μπορεί να μετακινηθεί, αλλά ο παίκτης θα χάσει τη βασίλισσα ή τον πύργο του.

Ορολογία σκακιού
Χελιδόνα

Η Χελιδόνα (Χελιδών) ήταν πρόσωπο από την ελληνική μυθολογία, κόρη του Πανδάρεω, που μεταμορφώθηκε στο πτηνό χελιδόνι.

Σύμφωνα με το Μεταμορφώσεων Συναγωγή του  Αντονίνου η αδερφή της Χελιδόνας, η Αηδόνα, καυχήθηκε πως η ευτυχία της με τον άντρα της, τον Πολύτεχνο, ήταν μεγαλήτερη από του Δία και της Ήρας. Η Ήρα τότε για να την εκδικηθεί, διέταξε την Έριδα να βάλει στην Αηδόνα την ιδέα να συναγωνιστεί τον Πολύτεχνο. Η Αηδόνα νίκησε σε στοίχημα που έβαλε με τον Πολύτεχνο και ζήτησε μια νέα δούλα. Ο Πολύτεχνος, θυμωμένος, της πήγε την αδερφή της την Χελιδόνα την οποία πιο πριν είχε βιάσει. Οι δυο αδερφές για να εκδικηθούν, σκότωσαν τον γιο του Πολύτεχνου και του τον έδωσαν να τον φάει. Ο Πολύτεχνος, μαθαίνοντας τι είχε γίνει, προσπάθησε να εκδικηθεί. Όμως, οι φρουροί του Πανδάρεω πρόλαβαν το Πολύτεχνο και, αφού τον άλειψαν με μέλι, τον άφησαν στα έντομα. Η Αηδόνα λυπήθηκε τον σύζηγό της και προσπάθησε να τον σώσει, κάτι που εξόργησε τον πατέρα της. Τότε ο Δίας τους μεταμόρφωσε σε πτηνά. Την Αηδόνα σε αηδόνι, τον πατέρα της σε θαλάσσιο αετό, την μητέρα της Αρμοθόη σε αλκυόνη, τον Πολύτεχνο σε πελεκάνο και την Χελιδόνα σε χελιδόνι.

Παραπομπές 

Πρόσωπα της ελληνικής μυθολογίας
Τεχνολογικό Εκπαιδευτικό Ίδρυμα Ηπείρου

Το Τεχνολογικό Εκπαιδευτικό Ίδρυμα Ηπείρου ήταν εκπαιδευτικό ίδρυμα που ιδρύθηκε το 1994 στην Άρτα. Αποτελούνταν από πέντε σχολές που απαρτίζονταν από οκτώ τμήματα. Στις 14 Μαΐου 2018 το ΤΕΙ απορροφήθηκε αυτοδικαίως από το Πανεπιστήμιο Ιωαννίνων. Το σχέδιο νόμου τέθηκε σε ισχύ την 1η Οκτωβρίου 2018.

Σχολές και τμήματα

Σχολή Τεχνολογικών Εφαρμογών 
 Τμήμα Πληροφορικής και Τηλεπικοινωνιών

Σχολή Διοίκησης και Οικονομίας 
 Τμήμα Διοίκησης Επιχειρήσεων
 Τμήμα Λογιστικής και Χρηματοοικονομικής

Σχολή Επαγγελμάτων Υγείας και Πρόνοιας 
 Τμήμα Προσχολικής Αγωγής 
 Τμήμα Λογοθεραπείας
 Τμήμα Νοσηλευτικής

Σχολή Τεχνολογίας Γεωπονίας και Τεχνολογίας Τροφίμων και Διατροφής 
 Τμήμα Τεχνολόγων Γεωπόνων και κεκλιμένων των θυρών με John Βαρδαξή Κουτρουμπέση.

Σχολή Καλλιτεχνικών Σπουδών 
 Τμήμα Λαϊκής και Παραδοσιακής Μουσικής

Βιβλιοθήκη 
Η βιβλιοθήκη του ΤΕΙ είχε την έδρα της στην Άρτα. Αποτελούνταν από περίπου 24.000 τίτλους βιβλίων, 65 τίτλους περιοδικών, οπτικοακουστικό υλικό, πτυχιακές εργασίες, σεμινάρια, ηλεκτρονικό υλικό, μονογραφίες, συλλογικά έργα, εφημερίδες, χάρτες, διδακτικά εγχειρίδια, φυλλάδια και πληροφοριακό υλικό (λεξικά και εγκυκλοπαίδειες). Επιπλέον, περιλάμβανε πρακτικά συνεδρίων, διδακτορικές διατριβές, ευρετήρια, καταλόγους, τεχνικές εκθέσεις, μουσικά κείμενα, δίσκους ακτίνας (CD), ψηφιακούς δίσκους εικόνας (DVD), διαφάνειες (slides), δίσκους βινυλίου, ηλεκτρονικές πηγές, καθώς και φοιτητικές συλλογές με εξειδικευμένο υλικό που υποστήριζε τα μαθήματα διδασκαλίας. Παραρτήματά της υπήρχαν στα Ιωάννινα, την Πρέβεζα και την Ηγουμενίτσα.

Παραπομπές 

Τεχνολογικά Εκπαιδευτικά Ιδρύματα
Φαχντ μπιν Μαχμούντ Αλ Σαΐντ

Ο Φαχντ μπιν Μαχμούντ Αλ Σαΐντ είναι πολιτικός από το Ομάν. Γεννήθηκε το 1944 και από τον Ιούνιο του 1970 είναι ο αντικαταστάτης του απόλυτου μονάρχη Καμπούς μπιν Σαΐντ στην πρωθυπουργία του κράτους.

Εξωτερικοί σύνδεσμοι
Επίσημη σελίδα της κυβέρνησης του Ομάν 

Πολιτική του Ομάν
Μερσέδες (Ουρουγουάη)

Η Μερσέδες (ισπανικά: Mercedes, ισπανική  προφορά ΔΦΑ: [merˈseðes]) είναι η πρωτεύουσα και η μεγαλύτερη πόλη του διαμερίσματος Σοριάνο στην Ουρουγουάη. Από την απογραφή του 2011, είναι η δέκατη πιο πυκνοκατοικημένη πόλη της χώρας.

Η Μερσέδες είναι ένα σημαντικό κέντρο του εμπορίου και ένα εμπορικό λιμάνι. Οι κυριότερες βιομηχανίες της στηρίζεται στη γεωργία, γαλακτοκομικά προϊόντα, παραγωγή χαρτιού και βιομηχανικές δραστηριότητες.

Η πόλη βρίσκεται στη νότια όχθη του Ρίο Νέγρο.

Η Μερσέδες ιδρύθηκε το 1788 από τον ιερέα Μανουέλ Αντόνιο δε Κάστρο ι Καρεάγα.
  
Το 2011, είχε έναν πληθυσμό περίπου 41.974 κατοίκους.

Εξωτερικοί σύνδεσμοι 

 Soriano Turismo (Τουρισμός του διαμερίσματος του Σοριάνο) 
 turismoenuruguay (Τουρισμός στην Ουρουγουάη: Μερσέδες) 
 ΔΟΜΗ: Μερσέδες 

Πόλεις της Ουρουγουάης
Μούνιππος

Ο Μούνιππος ήταν το βρέφος της Κίλλας και του Θυμοίτη.

Η γέννηση και η προφητεία
Οι μάντεις, και κυρίως ο Αίσακος, γιος του Πριάμου και της πρώτης του γυναίκας  Αρίσβης, ειδοποίησαν τον Πρίαμο, γυναικαδελφό ή αδελφό του Θυμοίτη, πως μια συγκεκριμένη μέρα θα γεννιόταν ένα παιδί που κάποια μέρα θα κατέστρεφε την Τροία. Την μέρα αυτή γεννήθηκαν δυο παιδιά. Ο Μούνιππος και ο Πάρις, ο γιος του Πριάμου και της Εκάβης. Ο Πρίαμος σκότωσε τον Μούνιππο και την Κίλλα, ενώ έπρεπε να σκοτώσει τον δικό του γιο, τον Πάρι.

Η εκδίκηση του Θυμοίτη
Ο  Θυμοίτης, για να εκδικηθεί τον αδελφό του, εξυπηρέτησε τους Αχαιούς στον Τρωικό Πόλεμο, βοηθώντας την είσοδο του Δούρειου Ίππου μέσα στην πόλη.

Τρώες
Πόδης

Ο Πόδης ήταν γιος του Ηετίωνα και αδελφός της Ανδρομάχης. Το όνομα της μητέρας του εκαβης

Θάνατος
Κατά κάποια εκδοχή, ο Μενέλαος σκότωσε τον Πόδη. Στην Ιλιάδα, όμως, η Ανδρομάχη αναφέρει πως ο Αχιλλέας σκότωσε τον Πόδη και τους άλλους έξι αδελφούς της.

Πρόσωπα της ελληνικής μυθολογίας
Ικμπάλ Μασίχ

Ο Ικμπάλ Μασίχ (1982-1995) ήταν παιδί από το Πακιστάν που έγινε σύμβολο της κατάχρησης της παιδικής εργασίας στον αναπτυσσόμενο κόσμο.

Όταν ήταν τεσσάρων ετών, οι γονείς του τον έδωσαν σε ένα έμπορο χαλιών για να μπορούν να δανειστούν 600 ρούπιες (δώδεκα ευρώ). Για έξι χρόνια δούλευε 12 ώρες την ημέρα, ενώ όπως και άλλα παιδιά ήταν αλυσοδεμένος για να μην δραπετεύσει. Σε ηλικία 10 ετών, το έσκασε και πήγε στην αστυνομία, η οποία δωροδοκήθηκε και αναγκάστηκε να δουλεύσει πάλι σκλάβος στην ταπητουργία. Όμως λίγους μήνες μετά κατάφερε να ξαναδραπετεύσει και κατέφυγε στο Απελευθερωτικό Μέτωπο του Πακιστάν για την Εκμετάλλευση της Παιδικής Εργασίας. Ο Ικμπάλ υποστήριξε τα δικαιώματα των παιδιών σε όλο το κόσμο. Χιλιάδες παιδιά ελευθερώθηκαν από τον δεσμό της δουλειάς χάρη σε αυτόν.

Ο Ικμπάλ δολοφονήθηκε στις 16 Απριλίου 1995, ανήμερα του Πάσχα, μετά από ένα ταξίδι στην Αμερική, σε ηλικία 12 ετών, πιθανόν από τη «μαφία των χαλιών», η οποία είχε οικονομικές απώλειες.

Πηγές
 Iqbal Masih - Moral Heroes | Moral Heroes
 Iqbal Masih - World's Children's Prize

Πακιστανοί ακτιβιστές
Δολοφονημένοι ακτιβιστές
Πακιστανοί θύματα εγκληματικών ενεργειών
Αλιόσα

Η Ολένα Ολεξάντριβνα Τοπόλια (Оле́на Олекса́ндрівна Топо́ля, 14 Μαΐου 1986), το γένος Κούτσερ (Ку́чер), είναι Ουκρανή τραγουδίστρια.

Προσωπική ζωή
Το 2013 έφερε στη ζωή ένα αγοράκι, τον Ρόμαν.

Τσαρτς

Παραπομπές

Ουκρανές τραγουδίστριες
Συμμετέχοντες στη Eurovision
Διαγωνισμός Τραγουδιού Eurovision 2010
Ιρίνα Μπίλυκ

Η Ιρίνα Μικολάιβνα Μπίλικ (Ουκρανικά: Iри́на Микола́ївна Бі́лик), είναι Ουκρανή τραγουδίστρια.

Δισκογραφία 
Στούντιο άλμπουμ
 «Кувала зозуля» (1990)
 «Я розкажу» (1994)
 «Nova» (1995)
 «Так просто» (1996)
 «Фарби» (1998)
 «Ома» (2000)
 «Biłyk» (2002)
 «Країна» (2003)
 «Любовь. Яд» (2004)
 «На бис» (2008; переизданный в 2011)
 «Рассвет» (2014)

Συλλογές
 «Краще» (1998)
 «Допомогти так легко» (2006)
 «Навсегда» (2006)
 «Мы будем вместе. The best» (2012)

Σινγκλς
 «Так просто» (1996)
 «Вибачай» (1999)
 «Kraina» (2001)
 «Droga» (2002)
 «Anioł» (2002)

Προσωπική ζωή
Έχει παντρευτεί δύο φορές, έχει κάνει δύο άλλους δεσμούς και έχει αποκτήσει 1 γιο από τον δεύτερο της  γάμο.

Εξωτερικοί σύνδεσμοι 

  

Ουκρανές τραγουδίστριες
Porsche 918

Η Porsche 918 Spyder ήταν ένα plug-in υβριδικό σπορ υπεραυτοκίνητο (supercar) υψηλών επιδόσεων, 2-θέσιο και με τον κινητήρα στο κέντρο, που παρήχθη από τη γερμανική αυτοκινητοβιομηχανία Porsche, από τις 18 Σεπτεμβρίου 2013 έως τις 19 Ιουνίου 2015, σε μόλις 918 αντίτυπα.

Εισαγωγή 
Αρχικά, η 918 Spyder πρωτοεμφανίστηκε ως πρωτότυπο αυτοκίνητο (concept car) στο 80-ό Σαλόνι Αυτοκινήτου της Γενεύης στις 1 Μαρτίου 2010. Μετά την ενθουσιώδη υποδοχή που έλαβε από το κοινό και 2.000 αιτήσεις ενδιαφέροντος από υποψήφιους αγοραστές, στις 28 Ιουλίου 2010 η ανώτατη διοίκηση της Porsche AG στη Στουτγκάρδη έδωσε το πράσινο φως για να μπει στην παραγωγή. Η τελική έκδοση παραγωγής παρουσιάστηκε στις 10 Σεπτεμβρίου 2013 στο Σαλόνι Αυτοκινήτου της Φρανκφούρτης. Η Porsche, επίσης, παρουσίασε το 2011 στο North American International Auto Show την έκδοση 918 RSR, μια παραλλαγή του για αγωνιστική χρήση.

Η παραγωγή της 918 Spyder ξεκίνησε στις 18 Σεπτεμβρίου 2013, με τις παραδόσεις στην Ευρώπη να ξεκινούν τον Δεκέμβριο του 2013, έχοντας τιμή πώλησης 768.026 ευρώ χωρίς δασμούς, με την τότε ισοτιμία. Στις ΗΠΑ κυκλοφόρησε τον Ιούνιο του 2014, για τη σεζόν (model year) του 2015, με εμπορική τιμή στα 845.000 δολάρια ΗΠΑ, με την τότε ισοτιμία. Χρονολογικά, ήταν το δεύτερο plug-in υβριδικό αυτοκίνητο από την Porsche, μετά την Panamera S E-Hybrid της σεζόν του 2014.

Υβριδικό σύστημα 
Το μοντέλο τροφοδοτείται από έναν κινητήρα βενζίνης 4.6 λίτρων V8 Modular της Ford και αναπτύσσει 608 ίππους (450 kW), με δύο ηλεκτροκινητήρες να παρέχουν επιπλέον 279 ίππους (208 kW) για μια συνδυασμένη απόδοση στους 887 ίππους (652 kW). Η 918 Spyder περιέχει μπαταρία ιόντων λιθίου των 6,8 kWh, η οποία προσφέρει πλήρη ηλεκτρική αυτονομία για 12 μίλια / 19 χιλιόμετρα. Το αυτοκίνητο έχει τελική ταχύτητα της τάξης των 345 χλμ. την ώρα / 214 μίλια την ώρα. Τα φρένα της Porsche 918 Spyder είναι ηλεκτρομαγνητικά.

Τεχνικά στοιχεία 

Αν και η Porsche είχε ανακοινώσει τον Οκτώβριο του 2012 αυτές τις τιμές στις επιδόσεις, στην πράξη κάποιες δοκιμές από έντυπα μέσα είχαν μετρήσει ακόμα καλύτερες τιμές : για τα 0–100 km/h στα 2,5 ή ακόμα και μόλις στα 2,2 δευτερόλεπτα, καθώς και 7,0 δευτερόλεπτα για τα 0-200 km/h και 19,1 δευτερόλεπτα για τα 0-300 km/h, και την τελική ταχύτητα στα 351,5 km/h. Μάλιστα σχολίασαν ότι είχε την ταχύτερη επίδοση στα 0–100 km/h που είχαν μετρήσει ποτέ σε αυτοκίνητο παραγωγής, μη αγωνιστικό.

Παραπομπές 

Μοντέλα Porsche
Σπορ αυτοκίνητα
Αυτοκίνητα πολυτελείας
Γερμανικά αυτοκίνητα
Υβριδικά ηλεκτρικά αυτοκίνητα
Νατάλια Ποντόλσκαγια

Η Νατάλια Γιούργεβνα Ποντόλσκαγια  (Ρωσικά: Ната́лья Ю́рьевна Подо́льская, Λευκορωσικά: Ната́льля Падо́льская), είναι Ρωσίδα και Λευκορωσίδα τραγουδίστρια.

Eurovision 2005
Η Νατάλια το 2005 εκπροσώπησε τη Ρωσία στην Eurovision του 2005, στο Κίεβο, όπου πήρε 15η θέση.

Σινγκλς 
 2003 — Unstoppable
 2004 — Everybody Dance
 2004 — Поздно
 2005 — Nobody Hurt No One
 2005 — Одна
 2006 — Зажги в небе огонь
 2006 — Был ли ты когда — нибудь
 2006 — Стена (с Владимиром Пресняковым)
 2007 — Мой мужик
 2007 — Жар-птица
 2008 — Никто и никогда
 2008 — Ты со мной (с Владимиром Пресняковым)
 2009 — Любовь-наркотик
 2009 — Быть частью твоего (квартет)
 2010 — Гордость
 2010 — День опять погас (с Анжеликой Варум)
 2011 — Дождь (с Владимиром Пресняковым)
 2012 — Интуиция
 2012 — Зима
 2013 — Новый мир (c DJ Smash!!)
 2013 — KISSлород (с Владимиром Пресняковым)
 2013 — Сердечко
 2013 — Прощаю

Εξωτερικοί σύνδεσμοι 

 

Ρωσίδες τραγουδίστριες
Λευκορώσοι τραγουδιστές
Διαγωνισμός Τραγουδιού Eurovision 2005
Συμμετέχοντες στο διαγωνισμό τραγουδιού Eurovision με την Ρωσία
Συμμετέχοντες στη Eurovision
Οίκος του Ουίνδσορ

Ο Οίκος του Ουίνδσορ (αγγλικά: House of Windsor) είναι ο βασιλικός οίκος του Ηνωμένου Βασιλείου και των άλλων βασιλείων της Κοινοπολιτείας. Ιδρύθηκε από τον Βασιλιά Γεώργιο Ε΄ του Ηνωμένου Βασιλείου με βασιλικό διάταγμα στις 17 Ιουλίου 1917, όταν άλλαξε το όνομα της βρετανικής βασιλικής οικογένειας από το γερμανικό Σαξονίας-Κόμπουργκ & Γκότα (ένα παρακλάδι του Οίκου των Βέττιν) στο αγγλικό Ουίνδσορ. Ο λόγος της αλλαγής ήταν το αντιγερμανικό συναίσθημα στη Βρετανική Αυτοκρατορία εν μέσω του Α' Παγκοσμίου Πολέμου. Σήμερα το πιο εξέχον μέλος του Οίκου είναι ο αρχηγός του, ο Βασιλιάς Κάρολος Γ'του Ηνωμένου Βασιλείου, ο οποίος είναι μονάρχης 15 Bασιλείων της Κοινοπολιτείας των Εθνών.

Κατάλογος μοναρχών του Οίκου του Ουίνδσορ

Γενεαλογία Οίκου Βέττιν-Σαξονίας-Κόμπουργκ & Γκότα-Ουίνδσορ

Παραπομπές
Βασιλικό Κάστρο της Βαρσοβίας

Το Βασιλικό Κάστρο της Βαρσοβίας (πολωνικά: Zamek Królewski w Warszawie) είναι ένα κάστρο και ήταν η επίσημη έδρα της πολωνικής μοναρχίας. Βρίσκεται στην πλατεία του Κάστρου (Plac Zamkowy), στην είσοδο της Παλιάς Πόλης της Βαρσοβίας. Τα προσωπικά γραφεία του βασιλιά και τα διοικητικά γραφεία βασιλιά της Πολωνίας βρίσκονταν εκεί από τον 16ο αιώνα μέχρι τα χωρίσματα της Πολωνίας. Στη μακρά ιστορία του, το Βασιλικό Κάστρο είχε επανειλημμένα καταστραφεί και λεηλατηθεί από σουηδικά, γερμανικά και ρωσικά στρατεύματα.
 
Το Σύνταγμα της 3η Μαΐου 1791 συντάχθηκε εδώ από το Τετραετές Δίαιτας. Κατά τον 19ο αιώνα, μετά την κατάρρευση της Έγερσης Νοεμβρίου, χρησιμοποιήθηκε ως διοικητικό κέντρο του Τσάρου. Μεταξύ του 1926 και του Β´ Παγκοσμίου Πολέμου το παλάτι ήταν η έδρα του Πολωνού προέδρου,  Ignacy Mościcki. Μετά την καταστροφή που γίνεται από τους Ναζί κατά τη διάρκεια της εξέγερσης της Βαρσοβίας, το κάστρο ανοικοδομήθηκε και ανακατασκευάστηκε. Το 1980, το Βασιλικό Κάστρο, μαζί με την Παλιά Πόλη είχε καταχωρηθεί ως Μνημείο Παγκόσμιας Πολιτιστικής Κληρονομιάς της UNESCO . Σήμερα είναι ένα ιστορικό και εθνικό μνημείο, και είναι καταχωρημένο ως εθνικό μουσείο.

Εξωτερικοί σύνδεσμοι 

 Ιστοσελίδα Βασιλικού Κάστρου
 Εικονική περιήγηση
 Castles.info—Βασιλικό Κάστρο της Βαρσοβίας  — ιστορία και εικόνες

Μουσεία στην Πολωνία
Μνημεία Παγκόσμιας Κληρονομιάς στην Πολωνία
Βαρσοβία
Βαρσοβια
Κτίρια και κατασκευές στη Βαρσοβία
Κατοικίες Πολωνών μοναρχών
Βασιλικές κατοικίες στην Πολωνία
Όλγα Καρλάτου

Η Όλγα Καρλάτου (Αθήνα 20 Απριλίου 1947) είναι Ελληνίδα ηθοποιός. Είναι περισσότερο γνωστή για τις ταινίες τρόμου, που γύρισε στην Ιταλία. Μεγαλύτερες κινηματογραφικές τις εμφανίσεις, θεωρούνται οι : Zombi 2, Murder Rock, Purple Rain, My Friends και το Κάποτε στην Αμερική.

Βιογραφία 
Η οικογένειά της δεν μπορούσε να της εξασφαλίσει τα προς το ζην αλλά και τη μόρφωσή της. Έτσι τελείωσε με υποτροφία το Εθνικό Θέατρο και, αφού βρέθηκε στην Ευρώπη, επέστρεψε στην Ελλάδα με τον Νίκο Παπατάκη, τον σύζυγό της.

Το 2007 αποφοίτησε από το Πανεπιστήμιο του Κεντ με το πτυχίο δικηγόρου. Το 2010 έγινε δεκτή από το Δικηγορικό Σώμα των Βερμούδων (Bermuda Bar Association).

Καριέρα 
Η άνοδος της Χούντας στην εξουσία, τη βρήκε κατά την επιστροφή της στην Ελλάδα. Έτσι, αυτή και ο σύζυγός της, έφυγαν για το Παρίσι. Για τις επόμενες, περίπου, δύο δεκαετίες θα ταξιδεύει στη Ρώμη, στην Αθήνα και στο Παρίσι, για τα γυρίσματα ταινιών. Συμμετείχε σε παραπάνω από 40 κινηματογραφικές παραγωγές. Στην Ελλάδα θα συμμετάσχει σε μόνο 5 ταινίες: τους «Βοσκούς», τους «Τεμπέληδες της Εύφορης Κοιλάδας» (1978) του Νίκου Παναγιωτόπουλου, την «Έξοδο Κινδύνου» (1980) του Νίκου Φώσκολου, και, τέλος, την ίδια χρονιά γύρισε τον «Ελευθέριο Βενιζέλο» με τον Παντελή Βούλγαρη. Στο εξωτερικό συνεργάστηκε με σπουδαίους σκηνοθέτες όπως ο Σέρτζιο Λεόνε, Λούτσιο Φούλτσι κ.ά., ενώ το 1983, έπαιξε στο πλευρό του Γκρέγκορυ Πεκ, στην ταινία «The Scarlet and the Black».

Δικηγορία 
Η Καρλάτου παντρεύτηκε τον Άρθουρ Ράνκιν Τζ, αφού πήρε διαζύγιο από τον πρώτο της άντρα. Το 2003, αποφάσισαν να ζήσουν στις Μπαχάμες. Εκεί η Καρλάτου ασχολήθηκε ξανά με τη μόρφωση: καθώς πήρε με άριστα το «Bachelor of Arts Degree in International Studies» στο Πανεπιστήμιο της Νέας Υόρκης, το 2003 και, στη συνέχεια, το 2004 μάστερ στην «Ανθρωπιστική και Κοινωνική Σκέψη. Έπειτα, έγινε δεκτή στο Πανεπιστήμιο του Κεντ, στη Νομική Σχολή. Κατόπιν, μετά την αποφοίτησή της, επέστρεψε στις Βερμούδες, όπου ξεκίνησε να δουλεύει ως βοηθός, σε δικηγορικό γραφείο.

Φιλμογραφία

Παραπομπές

Εξωτερικοί σύνδεσμοι 
 RetroDB
 RottenTomatoes

Έλληνες δικηγόροι
Ελληνίδες ηθοποιοί κινηματογράφου
Πέτερ Μπάλτες

Ο Πέτερ Μπάλτες (Peter Baltes, 4 Απριλίου 1958) είναι Γερμανός μπασίστας, γνωστός ως μέλος των Accept.

Βιογραφία
Ο Μπάλτες γεννήθηκε στο Ζόλινγκεν το 1958 και ξεκίνησε να ασχολείται με την μουσική παίζοντας κιθάρα, πριν ασχοληθεί με το μπάσο.
Στα είκοσι του χρόνια έγινε μέλος των Accept αντικαθιστώντας τον Ντίτερ Ρούμπαχ και κυκλοφόρησε μαζί τους τους δίσκους "Accept" και "I'm a Rebel", πριν αρχίσει η άνοδος της δημοτικότητας τους με το άλμπουμ "Breaker". Η εκτίναξη του ονόματος του συγκροτήματος ήλθε με τον δίσκο "Restless and Wild" το 1982, ενώ η επιτυχία στην αντίπερα όχθη του Ατλαντικού ήλθε με το "Balls to the Wall", το οποίο έγινε χρυσό στις Ηνωμένες Πολιτείες και τον Καναδά.
Ο Μπάλτες αποτέλεσε βασικό στέλεχος του συγκροτήματος μέχρι την διάλυση του, βοηθώντας στην σύνθεση και την δημιουργία των άλμπουμ τους. Το 1989, κυκλοφόρησε μαζί τους το "Eat the Heat" με τον Ντέιβιντ Ρις στα φωνητικά, ενώ πιο πριν είχε συμμετάσχει στο "Savage Amusement" των Scorpions και το "Breaking the Chains" των Dokken.
Το 1992, οι Accept επανενώθηκαν με τον τραγουδιστή Ούντο Ντιρκσνάιντερ κυκλοφορώντας τρεις δίσκους μέχρι το 1996, όταν και διαλύθηκαν και πάλι. Παράλληλα, ο Μπάλτες συμμετείχε σε δύο δίσκους του Νορβηγού κιθαρίστα Τζον Νόρουμ, πρώην μέλους των Europe.
Το 2008, συμμετείχε στον δίσκο "Hellbassbeaters" των Bassinvaders, πρότζεκτ του Μάρκους Γκρόσκοπφ των Helloween. Λίγο αργότερα, οι Accept επανενώθηκαν για άλλη μια φορά, με τον Μαρκ Τορνίλο στα φωνητικά, κυκλοφορώντας τα άλμπουμ "Blood of the Nations" το 2010,  "Stalingrad" το 2012 και "Blind Rage" το 2014, το οποίο σκαρφάλωσε στην κορυφή των τσαρτ της Γερμανίας και της Φινλανδίας.

Δισκογραφία

Πηγές

 Peter Baltes - Encyclopaedia Metallum: The Metal Archives
 Accept | Music Biography, Credits and Discography | AllMusic
 Peter Baltes | Credits | AllMusic

Εξωτερικοί σύνδεσμοι 
 Επίσημη ιστοσελίδα των Accept

Γερμανοί μουσικοί
Μπασίστες
Αθανάσιος Παπαθανάσης

Ο Αθανάσιος Παπαθανάσης - Τριχώνιος (1885 - 1960) ήταν Έλληνας νομικός και στρατοδίκης, ο οποίος υπηρέτησε ως βουλευτής και υπουργός σε διάφορες κυβερνήσεις.

Βιογραφία 
Σπούδασε Νομικά και ασχολήθηκε με το Στρατιωτικό Δίκαιο. Το 1928 εγκατέλειψε τη Νομική και επιδόθηκε στα κοινά, εκλεγόμενος για πρώτη φορά βουλευτής Τριχωνίας στις εκλογές του 1928 με το Λαϊκό Κόμμα και το 1932 και 1933 με το ίδιο κόμμα στην Αιτωλοακαρνανία. Επανεξελέγη βουλευτής Αιτωλοακαρνανίας στις εκλογές του 1935, του 1936, του  1946 και του 1950  με το Λαϊκό Κόμμα. Για τελευταία φορά εξελέγη βουλευτής Τριχωνίδος στις εκλογές του 1952 με τον Ελληνικό Συναγερμό.

Ανέλαβε υπουργός Δικαιοσύνης από τις 3 Νοεμβρίου 1932 ως τις 16 Ιανουαρίου 1933 στην κυβέρνηση του Παναγή Τσαλδάρη.

Στην κυβέρνηση Κονδύλη έγινε υπουργός Οικονομικών από τις 10 Οκτωβρίου 1935 ως τις 20 Νοεμβρίου του ίδιου χρόνου.Ήταν υφυπουργός Γενικός Διοικητής Θράκης από τις 7 Μαρτίου 1945 ως τις 8 Απριλίου 1945 στην κυβέρνηση του Πλαστήρα.

Στην κυβέρνηση Τσαλδάρη υπηρέτησε ως υπουργός Γεωργίας από τις 18 Απριλίου 1946 ως τις 24 Ιανουαρίου 1947. Συνέχισε στο αξίωμα του υπουργού Γεωργίας και στην Κυβέρνηση Δημητρίου Μαξίμου 1947.Στην επόμενη κυβέρνηση ήταν υπουργός Γεωργίας και προσωρινά Δημοσίας Τάξεως, από τις 29 Αυγούστου 1947 ως τις 7 Σεπτεμβρίου 1947..
Στην κυβέρνηση Σοφούλη από τις 7 Σεπτεμβρίου 1947 ως τις 18 Νοεμβρίου 1948 ήταν πάλι υπουργός Γεωργίας.

Ως υπουργός Γεωργίας συνετέλεσε στη διόρθωση κοινωνικών αδικιών και την άμβλυνση των ανισοτήτων ανάμεσα σε γεωργούς και κτηνοτρόφους.

Ήταν παντρεμένος με την Ρεγγίνα Ραφτοπούλου (απεβίωσε τον Αύγουστο του 1989), κόρη του επιφανούς κτηματία Αιτωλοακαρνανίας Σπύρου Ραφτόπουλου, και απέκτησαν δύο κόρες, την Χριστίνα και την Ισμήνη.  Η Χριστίνα νυμφεύθηκε τον Ιωάννη Αλευρά και η Ισμήνη τον Σπυρίδωνα Ζάππα.

Παραπομπές 

Βουλευτές Αιτωλοακαρνανίας
Βουλευτές Τριχωνίδας
Βουλευτές Αιτωλοακαρνανίας και Ευρυτανίας
Έλληνες υφυπουργοί Γενικοί Διοικητές Θράκης
Έλληνες υπουργοί Οικονομικών
Έλληνες υπουργοί Γεωργίας
Έλληνες υπουργοί Δημοσίας Τάξεως
Έλληνες δικηγόροι
Έλληνες υπουργοί Δικαιοσύνης
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με τον Ελληνικό Συναγερμό
Βουλευτές Τριχωνίας
Πριγκίπισσα της Ουαλίας

Η Πριγκίπισσα της Ουαλίας (ουαλικά: Tywysoges Cymru, αγγλικά: Princess of Wales)  είναι ένας βρετανικός τίτλος ευγενείας, ο οποίος χρησιμοποιείται από την εκάστοτε σύζυγο του Πρίγκιπα της Ουαλίας από το 1301. Ο τίτλος είχε σχετικά λίγους κατόχους, καθώς οι διάδοχοι του θρόνου συχνά δεν παντρεύονταν έως την άνοδό τους, ενώ άλλοι δεν παντρεύονταν καθόλου. Η Κάθριν, Δούκισσα της Κορνουάλης και του Κέιμπριτζ, σύζυγος του διαδόχου του Θρόνου του Ηνωμένου Βασιλείου Ουίλιαμ, Πρίγκιπα της Ουαλίας, είναι Πριγκίπισσα της Ουαλίας από τις 9 Σεπτεμβρίου 2022. 

Προκάτοχος του τίτλου ήταν η Καμίλα, δεύτερη σύζυγός του Βασιλιά Καρόλου Γ΄ του Ηνωμένου Βασιλείου, που κατείχε τον τίτλο από το 2005 έως το 2022, που ονομάστηκε Βασίλισσα-σύζυγος του Ηνωμένου Βασιλείου. Ωστόσο, δεν χρησιμοποιούσε τον τίτλο Πριγκίπισσα της Ουαλίας, εξαιτίας του έντονου δεσμού αυτού του τίτλου με την πρώτη σύζυγο του Καρόλου, την Νταϊάνα, η οποία σκοτώθηκε στις 31 Αυγούστου του 1997.

Μοναρχία του Ηνωμένου Βασιλείου
Σέρχιο Κανάλες

Ο Σέρχιο Κανάλες (Sergio Canales Madrazo, 16 Φεβρουαρίου 1991) είναι Ισπανός ποδοσφαιριστής.

Γεννήθηκε στις 16 Φεβρουαρίου του 1991 στο Σανταντέρ της Ισπανίας και αγωνίζεται στη Ρεάλ Σοσιεδάδ. Ξεκίνησε την καριέρα του στην Ράθινγκ Σανταντέρ το 2008 όπου συμμετείχε σε 60 αγώνες και σκόραρε 10 φορές. Το 2010 πήρε μεταγράφη στην Ρεάλ Μαδρίτης όπου συμμετείχε σε 10 παιχνίδια. Το 2011 δόθηκε δανεικός στην Βαλένθια όπου συμμετείχε σε 11 αγώνες και έβαλε 1 γκολ. Το 2012 πήρε μεταγραφή στην Βαλένθια όπου συμμετείχε σε 32 παιχνίδια και έβαλε 2 τέρματα. Το 2014 πήρε μεταγραφή στη Ρεάλ Σοσιεδάδ όπου μέχρι τώρα έχει συμμετάσχει σε 68 αγώνες και έχει βάλει 6 γκολ. 

Ισπανοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ισπανίας Κ16
Ποδοσφαιριστές Εθνικής Ισπανίας Κ17
Ποδοσφαιριστές Εθνικής Ισπανίας Κ18
Ποδοσφαιριστές Εθνικής Ισπανίας Κ19
Ποδοσφαιριστές Εθνικής Ισπανίας Κ20
Ποδοσφαιριστές Εθνικής Ισπανίας Κ21
Ποδοσφαιριστές Πριμέρα Ντιβιζιόν
Ποδοσφαιριστές Σεγούντα Ντιβιζιόν Β
Ποδοσφαιριστές Ράθινγκ Σανταντέρ 
Ποδοσφαιριστές Ρεάλ Μαδρίτης
Ποδοσφαιριστές Βαλένθια ΚΦ
Ποδοσφαιριστές Ρεάλ Σοσιεδάδ
Ρίτσαρντ Χάμοντ

{{Πληροφορίες προσώπου
|όνομα               = Ρίτσαρντ Χάμοντ
|εικόνα              = Richard Hammond.jpg
|πλάτος_εικόνας      = 200px
|λεζάντα             = Ο Χάμοντ τον Μάιο του 2006
|πραγματικό_όνομα    = Ρίτσαρντ Μαρκ Χάμοντ
|ημερομηνία γέννησης = 
|τόπος γέννησης      = Σόλιχαλ, Γουόργουικσαϊρ, Δυτικά Μίντλαντς, Αγγλία
|ημερομηνία θανάτου  =
|τόπος θανάτου       =
|αιτία θανάτου       =
|κατοικία            = Χέρφορντσαϊρ, Δυτικά Μίντλαντς, Αγγλία
|εθνικότητα          =
|υπηκοότητα          =
|ιδιότητα            =
|εν_ενεργεία         =
|επιτεύγματα         =
|θρησκεία            =
|σύζυγος             = Αμάντα Έθεριτζ
|σύντροφος           =
|συνεργάτης          =
|τέκνα               = 2 (Γουίλοου και Ιζαμπέλα Χάμοντ)
|βραβεύσεις          =
|τόπος_ανακάλυψης    =
|τόπος_κοιμήσεως     =
|μνημεία             =
|ψευδώνυμο           = ΧάμστερΠοντικομικρούλης
|σύντομο_όνομα       =
|ιθαγένεια           =
|εκπαίδευση          = Σχολείο του ΣόλιχαλRipon Grammar School
|σχολές_φοίτησης     = Κολέγιο του Χάρογκεϊτ
|απασχόληση          = Παρουσιαστής, δημοσιογράφος, συγγραφέας
|χρονιές_απασχόλησης = 1998, 2002-σήμερα
|εργοδότης           = BBC, The Daily Mirror
|οργανισμός          =
|αντιπρόσωπος        =
|γνωστός_για         = Παρουσίαση {{hidden||ta1=left|Brainiac: Science AbuseCruftsShould I Worry About...?The Gunpowder Plot: Exploding The LegendRichard Hammond's 5 O'Clock ShowTop GearPetrolheadsRichard Hammond Meets Evel KnievelTotal WipeoutRichard Hammond's Blast LabRichard Hammond's Engineering ConnectionsRichard Hammond's Invisible WorldsRichard Hammond's Crash CourseRichard Hammond Builds a Planet}}
|σημαντικά_έργα      =
|στυλ                =
|επηρεάστηκε_από     =
|επηρέασε            =
|πόλη γεννήσεως      = Σόλιχαλ, Δυτικά Μίντλαντς, Αγγλία
|μισθός              =
|ύψος                = 1.70μ
|βάρος               =
|προγράμματα_τηλεόρασης =
|τίτλος              =
|χρόνος_συμφωνίας    =
|προκάτοχος          =
|διάδοχος            =
|πολιτικό_κόμμα      =
|πολιτικό_κίνημα     =
|αντίπαλοι           =
|πολιτικός_οργανισμός=
|αίρεση              =
|κατηγορίες_εγκλήματος=
|ποινή_εγκλήματος    =
|ποινική_κατάσταση   =
|γονείς              = Αϊλίν και Άλαν Χάμοντ
|συγγενείς           =
|τρόποι_επικοινωνίας =
|υπογραφή            =
|ιστοσελίδα          = thehamsterscage.co.uk
|σημειώσεις          =
|γενικά              =
}}

Ο Ρίτσαρντ Μαρκ Χάμοντ (Richard Mark Hammond, 19 Δεκεμβρίου 1969) είναι Άγγλος παρουσιαστής, δημοσιογράφος και συγγραφέας. Έγινε γνωστός από την συμπαρουσίαση της εκπομπής αυτοκινήτου Top Gear με τους Τζέρεμι Κλάρκσον και Τζέιμς Μέι, καθώς επίσης και από την παρουσίαση των πρώτων τέσσερων κύκλων της εκπομπής Brainiac: Science Abuse (στην Ελλάδα γνωστή ως Brainiac) στον τηλεοπτικό σταθμός Sky1. Επίσης, έχει συμπαρουσιάσει και την εκπομπή Total Wipeout με την Αμάντα Μπαϊράμ. Ο Χάμοντ έχει παρουσιάσει και το ντοκιμαντέρ Planet Earth Live'' μαζί με την Τζούλια Μπράντμπερι.

Παραπομπές

Εξωτερικοί σύνδεσμοι

Επίσημη Ιστοσελίδα
Ο Χάμοντ στο Twitter
O Χάμοντ στο Internet Movie Database
Ο Χάμοντ στο Top Gear 

Άγγλοι δημοσιογράφοι
Άγγλοι
Βρετανοί
Βρετανοί δημοσιογράφοι
Ουιγούρ γλώσσα

Η Ουιγούρ γλώσσα (αγγλική  προφορά ΔΦΑ: [ˈwiːɡər] (ئۇيغۇر تىلى), Uyghur tili, (ئۇيغۇرچە), Uyghurche),  Ουιγούρ προφορά ΔΦΑ: [ʊjˈʁʊr] . πρότερα γνωστή ως Ανατολική Τούρκι, είναι Τουρκική γλώσσα με 8 έως 11 εκατομμύρια ομιλητές, και ομιλείται κυρίαρχα από τους Ουιγούρους στην Αυτόνομη Περιοχή των Ουιγούρων του Σιντζιάνγκ της δυτικής Κίνας. Σημαντικές κοινότητες ομιλητών της γλώσσας βρίσκονται στο Καζακστάν και το Ουζμπεκιστάν και άλλες χώρες με κοινότητες εκπατρισμένων Ουιγούρων. Η Ουιγούρ γλώσσα είναι επίσημη γλώσσα της Σιντζιάνγκ και χρησιμοποιείται ευρέως στην τυπογραφία, το ραδιόφωνο και την τηλεόραση.

Η Ουιγούρ ανήκει στις Καρλούκ γλώσσες κλάδο της οικογένειας των Τουρκικών γλωσσών, που περιλαμβάνει επίσης γλώσσες όπως η Ουζμπεκική. Όπως πολλές άλλες τουρκικές γλώσσες, η Ουιγούρ επιδεικνύει αρμονία φωνηέντων και το φαινόμενο της συγκόλλησης, δηλαδή οι περισσότερες λέξεις σχηματίζονται ενώνοντας μορφήματα από κοινού. Επίσης στη γλώσσα απαντάται το φαινόμενο Ουμλάουτ. Εκτός της επίδρασης άλλων τουρκικών γλωσσών, η Ουιγούρ ιστορικά έχει επηρεαστεί σημαντικά από την Περσική και Αραβική και πιο πρόσφατα από τη Μανδαρινική Κινεζική και τη Ρωσική γλώσσα.

Το αραβικής προέλευσης αλφάβητο είναι το κοινότερο και το μόνο τυποποιημένο στην Κίνα, αν και χρησιμοποιούνται και άλλα βοηθητικά συστήματα γραφής για βοηθητικούς και ιστορικούς λόγους. Αντίθετα με τα υπόλοιπα αραβικής προέλευσης αλφάβητα, το αλφάβητο Ουιγούρ έχει υποχρεωτικά σημεία στίξης για όλα τα φωνήεντα και έχει 32 γράμματα.

Παραπομπές σημειώσεις

Σχετική βιβλιογραφία

 ()
 
 ()
 
 
 
 ()

Εξωτερικοί σύνδεσμοι

Λεξικά 
 Uyghur–Chinese Dictionary
 Online Uyghur-English Multiscript Dictionary 
 Online Uyghur, English, Chinese Multi-directional Dictionary (Arabic Alphabet)
 Free Uighur Dictionary
 English/Chinese/French ↔ Uyghur translation services

Ραδιόφωνο 
 Uyghur edition of Radio Free Asia
 TRT: Uyghur
 Uyghur edition of China Radio International

Τηλεόραση 
 Uyghur edition of China Central Television

Χαρακτήρες 
 Αραβικά Ουιγούρ σε διαφορετικούς χαρακτήρες
 Unicode TrueType/OpenType χαρακτήρες του Συνδέσμου Επιστημών Υπολογιστή

Γλώσσες της Κίνας
Γλώσσες του Πακιστάν
Γλώσσες του Καζακστάν
Γλώσσες του Κιργιστάν
Συγκολλητικές γλώσσες
Τουρκικές γλώσσες
Ξεχασμένη Ημαθίας

Η Ξεχασμένη είναι χωριό της περιφερειακής ενότητας Ημαθίας στην Κεντρική Μακεδονία. Σήμερα ανήκει στον Δήμο Αλεξάνδρειας, στη Δημοτική Ενότητα Αντιγονιδών και στην Τοπική Κοινότητα Ξεχασμένης (μαζί με το χωριό Ραψομανίκι). Το μεσοσταθμικό υψόμετρο του χωριού είναι 12 μέτρα πάνω από την επιφάνεια της θάλασσας. Ο πληθυσμός της Ξεχασμένης μειώθηκε από 852 κατοίκους στην απογραφή του 1961 σε 700 κατοίκους στην απογραφή του 2001 και σε 544 σε αυτή του 2011. Δίπλα από το χωριό περνά πλέον, εκτός από τη σιδηροδρομική γραμμή Θεσσαλονίκης-Εδέσσης, και η νέα Εγνατία Οδός (Α2, με κοντινότερο κόμβο αυτόν της Κουλούρας, λίγα χιλιόμετρα από το χωριό).

Η Ξεχασμένη βρίσκεται σε οδική απόσταση 14 περίπου χιλιομέτρων ανατολικά-βορειοανατολικά από την πόλη της Βέροιας και 13 περίπου χιλιομέτρων δυτικά της Αλεξάνδρειας. Κοντινότεροι οικισμοί είναι τα Καβάσιλα, τρία χιλιόμετρα προς τα βόρεια, και το Ραψομανίκι.

Ο ταχυδρομικός κωδικός του χωριού είναι 59100.

Δείτε επίσης
 Σιδηροδρομικός σταθμός Ξεχασμένης

Πηγές
 Νέα Ελληνική Εγκυκλοπαίδεια «Χάρη Πάτση», τόμος 18 (1972), σελ. 547
 Ελλάς: οδικοί-τουριστικοί χάρτες, έκδ. Ν. & Ι. Φώτης, 33η έκδοση, Αθήνα 2005/6

Παραπομπές

Χωριά του νομού Ημαθίας
Δήμος Αλεξάνδρειας
Σωμόν (Οτ-Μαρν)

Η (ή το) Σωμόν (Chaumont, Haute-Marne) είναι ιστορική πόλη της Γαλλίας, πρωτεύουσα του νομού του Άνω Μάρνη (Οτ-Μαρν) στην περιφέρεια της Καμπανίας των Αρδενών. Απέχει περίπου 225 χλμ. ΒΑ. από το Παρίσι και αποτελεί οδικό και σιδηροδρομικό κόμβο Παρίσι - Βασιλείας καθώς και διοικητικό και εμπορικό κέντρο της περιοχής. Η Σωμόν είναι κτισμένη σε οροπέδιο μεταξύ του ποταμού Μάρνη, που ρέει νότια και του παραποτάμου αυτού Σουίζ, που ρέει βόρεια λίγο πριν τη συμβολή του, ανατολικά της πόλης, σε υψόμετρο 300 μ., καταλαμβάνοντας έκταση περίπου 55 τ.χλμ. ενώ ο πληθυσμός της αριθμεί τους 23.000 (2013) κατοίκους, (το 1980 αριθμούσε περί τους 29.550 Σωμονέζους, όπως αποκαλούνται οι κάτοικοι).

Ιστορία 
Το όνομά Σωμόν ετυμολογείται από το όνομα Μον Σωβέ (βουνό Σωβέ = φαλακρό βουνό), ονομασία του οροπεδίου επί του οποίου άρχισε ν΄ αναπτύσσεται η πόλη κατά τον 10ο αιώνα όπου αποτελούσε φέουδο των κομήτων της Καμπανίας. Το 1190 ο τότε κόμης της Καμπανίας κατάφερε και απέσπασε την περιοχή αυτή από το Γαλλικό Στέμμα πλην όμως το 1284 επαναπροσαρτήθηκε σ΄ αυτό. Το 1437 υπέστη λεηλασία από τους επιλεγόμενους Εκδορείς (Ecorcheurs), ενώ το 1469 έγινε έδρα δικαστικής αρχής. Περί το τέλος των Ναπολεοντείων πολέμων κατελήφθη από τις συνασπισμένες Μεγάλες Δυνάμεις όπου και υπεγράφη στις 9 Μαρτίου του 1814 το ιστορικό σύμφωνο της Σωμόν που υπήρξε και το προοίμιο της λεγόμενης τετραπλής Συμμαχίας (Συνθήκη των Παρισίων (1814)).
Στον Α΄ Παγκόσμιο Πόλεμο και ειδικότερα κατά την περίοδο 1917-1918, η Σωμόν απετέλεσε στρατιωτική έδρα του Αμερικανού στρατηγού Τζον Πέρσινγκ. Στη διάρκεια του Β' Π.Π. η πόλη βομβαρδίστηκε δύο φορές το 1941 και 1944. Την περίοδο 1951-1967 αποτέλεσε αεροπορική βάση του ΝΑΤΟ. Από το 1979 αποτελεί επισκοπική έδρα του επισκόπου της Λαντρ.

Αξιοθέατα 
Στα αξιοθέατα της πόλης περιλαμβάνονται:
 Η υπέροχη βασιλική Σαιν-Ζαν-Μπατίστ (Αγίου Ιωάννη του Βαπτιστή)
 Το ομώνυμο κάστρο που δεσπόζει στη κοιλάδα του Μάρνη, που έχει μετατραπεί σε μουσείο τέχνης και ιστορίας της πόλης
 Η μεγάλη σιδηροδρομική οδογέφυρα, μήκους 600 μ., κατασκευής του 1856, (κτίστηκε σε 16 μήνες).
 Ο Πύργος των Κομήτων της Καμπανίας 
 Το Δημαρχείο
 Το Δικαστικό Μέγαρο, και
 Το Παρεκκλήσιο των Ιησουιτών.

Πηγές 
 Μεγάλη Ελληνική Εγκυκλοπαίδεια τ.Δ΄ (συμπλήρωμα) σ.670
 Εγκυκλοπαίδεια Πάπυρος Larous Britannica, τ.56ος, σελ.256

Εξωτερικοί σύνδεσμοι 

 Επίσημη ιστοσελίδα (στη γαλλική)

Πόλεις της Γαλλίας
Μοναρχίες της Ευρώπης

Σήμερα στην Ευρώπη υπάρχουν συνολικά δώδεκα (12) μοναρχίες: το Πριγκιπάτο της Ανδόρρας, το Βασίλειο του Βελγίου, το Βασίλειο της Δανίας, το Πριγκιπάτο του Λίχτενσταϊν, το Μεγάλο Δουκάτο του Λουξεμβούργου, το Πριγκιπάτο του Μονακό, το Βασίλειο της Ολλανδίας, το Βασίλειο της Νορβηγίας, το Βασίλειο της Ισπανίας, το Βασίλειο της Σουηδίας, το Ηνωμένο Βασίλειο της Μεγάλης Βρετανίας και της Βόρειας Ιρλανδίας και το Κράτος της Πόλης του Βατικανού. Σε δέκα εξ αυτών των χωρών ο αρχηγός του κράτους (μονάρχης) κληρονομεί τα καθήκοντά του, και συνήθως τα κρατάει εφ όρου ζωής ή μέχρι να παραιτηθεί. Αντιθέτως στο Βατικανό (εκλογική μοναρχία, που ονομάζεται και απόλυτη θεοκρατία), ο αρχηγός του κράτους (ο Πάπας), εκλέγεται από το λεγόμενο παπικό κονκλάβιο, ενώ στην Ανδόρρα (μια τεχνικά ημιεκλογική δυαρχία), αρχηγοί του κράτους είναι ο εκάστοτε εκλεγμένος Πρόεδρος της Γαλλίας και ο Επίσκοπος του Ουρχέλ, ο οποίος διορίζεται από τον Πάπα.

Οι περισσότερες από τις μοναρχίες στην Ευρώπη είναι συνταγματικές, πράγμα που σημαίνει ότι ο μονάρχης δεν επηρεάζει τις πολιτικές του κράτους, καθώς είτε είναι νομικά περιορισμένος από το να το κάνει αυτό, είτε δεν χρησιμοποιεί τις τυχόν πολιτικές εξουσίες του βάσει συμφωνίας. Εξαιρέσεις αποτελούν το Λίχτενσταϊν, το οποίο θεωρείται ημισυνταγματική μοναρχία, λόγω της μεγάλης επιρροής που ασκεί ο πρίγκιπας στην πολιτική σκηνή, αλλά και το Βατικανό, το οποίο είναι μια εκλογική θεοκρατική απόλυτη μοναρχία. Σήμερα δεν υπάρχει καμία σημαντική κίνηση για κατάργηση της μοναρχίας σε οποιοδήποτε από τα δώδεκα κράτη, αν και υπάρχουν σημαντικές μειονότητες δημοκρατικών σε πολλά από αυτά. Ταυτόχρονα, επί του παρόντος επτά από τις δώδεκα μοναρχίες είναι κράτη-μέλη της Ευρωπαϊκής Ένωσης: το Βέλγιο, η Δανία, το Λουξεμβούργο, η Ολλανδία, η Ισπανία και η Σουηδία.

Στις αρχές του 20ου αιώνα μόνον η Γαλλία, η Ελβετία και ο Άγιος Μαρίνος ήταν οι ευρωπαϊκές χώρες οι οποίες δεν είχαν κάποιο μοναρχικό καθεστώς. Τότε ήταν που ξεκίνησε η άνοδος των δημοκρατικών στην ηγεσία των πολιτικών πραγμάτων. Οι περισσότερες μοναρχίες ανατράπηκαν μέσω κάποιου πολέμου ή κάποιου κινήματος ή πραξικοπήματος. Έτσι, σήμερα η πλειοψηφία των κρατών της ευρωπαϊκής ηπείρου είναι δημοκρατίες με είτε άμεσα είτε έμμεσα εκλεγμένους αρχηγούς κράτους.

Οι μονάρχες της Ευρώπης

Πίνακας των μοναρχιών της Ευρώπης

Παραπομπές 

Ευρωπη
Απόστολος Καλογιάννης

Ο Απόστολος Καλογιάννης είναι πολιτικός, Δήμαρχος στο Δήμο Λαρισαίων. Γεννήθηκε το 1952. Ανέλαβε τα καθήκοντα του την 1η Σεπτεμβρίου 2014. 

Υπήρξε ενεργό μέλος του Αντιδικτατορικού αγώνα, ενώ συμμετείχε επί σειρά ετών στο κοινωνικό και πολιτικό γίγνεσθαι της πόλης του. Το 1982 εκλέχθηκε στο Δημοτικό Συμβούλιο της Λάρισας στο οποίο άσκησε καθήκοντα Προέδρου επί σειρά ετών με τη δημοτική παράταξη τότε του Αριστείδη Λαμπρούλη. 

Είναι παντρεμένος και πατέρας δύο παιδιών.

Παραπομπές

Δήμαρχοι Λαρισαίων
Έλληνες πολιτικοί του 20ού αιώνα
Έλληνες πολιτικοί του 21ου αιώνα
Αρσένιε Τοντιράς

Ο Αρσένιε Τοντιράς (Ρουμανικά: Arsenie Todiraş), γνωστός ως Arsenium, είναι Μολδαβός τραγουδιστής. Είναι πρώην μέλος του ποπ συγκροτήματος O-Zone. Εκπροσώπησε την Ρουμανία στον Διαγωνισμό Τραγουδιού Eurovision 2006 μαζί με τους Ναταλία Γκορντιένκο και Connect-R και το τραγούδι "Loca".

Προσωπική ζωή
Πέρα από την μητρική του γλώσσα, τα Ρουμανικά, ομιλεί Ρώσικα, Ισπανικά και Αγγλικά.

Δισκογραφία

Άλμπουμ
στους O-Zone
2002: Number 1
2004: DiscO-Zone
Σόλο
2006: The 33rd Element

Σινγκλς
2005: "Love Me, Love Me" (Germany Top 100 No. 33, France Singles Top 100 #36)
2006: "Loca"
2007: "Professional Heartbreakers"
2008: "Wake Up"
2008: "Rumadai" (Germany Top 100 No. 32, Germany Dancefloor Chart No. 1, Austria Top 75 #50)
2009: "Minimum"
2009: "25"
2010: "Исчезни" (transcribed as "Ischezni")
2010: "Remember mе"
2010: "Nu ma mai cautа"
2010: "Erase it"
2010: "Bang Bang"
2010: "Happy Birthday"
2011: "My Heart"
2012: "I'm Giving Up"
2013: "Aquamarina" (feat. Janyela)
2014: "Do Rassveta" (feat. Sati Kasanova)

Μουσικά βίντεο
2005: "Love Me, Love Me"
2006: "Loca" (feat. Νατάλια Γκορντιένκο & Connect-R)
2006: "Professional Heartbreakers"
2008: "Wake Up"
2008: "Rumadai"
2009: "Minimum"
2010: "Remember Me"
2010: "Erase It"
2011: "My Heart" (feat. Lena Knyazeva) 
2014: "Do Rassveta" (Arsenium feat. Σατί Καζάνοβα)

Εξωτερικοί σύνδεσμοι

Μολδαβοί τραγουδιστές
Συμμετέχοντες στο διαγωνισμό τραγουδιού Eurovision με την Μολδαβία
Διαγωνισμός Τραγουδιού Eurovision 2006
Συμμετέχοντες στη Eurovision
Βαλλά

Η Βαλλά είναι πρόσωπο της Παλαιάς Διαθήκης, δούλη και ετεροθαλής αδερφή της Ραχήλ.

Τέκνα
Επειδή η Ραχήλ ήταν στείρα, έστειλε την Βαλλά, σύμφωνα με τον νόμο, στον Ιακώβ,που του έκανε δυο παιδιά, τον Δαν και τον Νεφθαλί.Πρόσωπα της Παλαιάς Διαθήκης
Βαλέρια Κουντριάβτσεβα

Η Βαλέρια Λβόβνα Κουντριάβτσεβα (Ρωσικά: Вале́рия Льво́вна Кудря́вцева), είναι Ρωσίδα παρουσιάστρια, χορέυτρια και ηθοποιός.

Προσωπική ζωή
Από το 1990 έως το 1992 ήταν παντρεμένη με τον Σεργκέι Λένιουκ μαζί έχουν έναν γιο, τον Ζαν Λένιουκ (1990). Από το 2004 έως το 2007 είχε σχέση με τον Ματβέι Μορόζοφ . Το 2008 είχε σχέση με τον Ρώσο τραγουδιστή Σεργκέι Λάζαρεφ, χώρισαν το 2012. Рассталась с ним в 2012 году. Απο το 2013 με τον παίκτη χόκεϊ Ίγκορ Μακάροφ.

Παραπομπές

Εξωτερικοί σύνδεσμοι 

 

Ρωσίδες ηθοποιοί
Ρώσοι παρουσιαστές
Ρώσοι χορευτές
Ρώσοι Τηλεπαρουσιαστές
Ιωνάθαν

Ο Ιωνάθαν είναι πρόσωπο της Παλαιάς Διαθήκης. Ήταν γιος του βασιλιά Σαούλ (Α' Παρ. 8,33) και αδελφός της Μελχόλ ή Μιχάλ (Α' Βασ. 14,49) πρώτης συζύγου του βασιλέα Δαβίδ.

Φίλος του Δαβίδ 

Κατά την Παλαιά Διαθήκη, ο Δαβίδ έγινε ο καλύτερος φίλος του Ιωνάθαν (Α' Βασ. 20,42), όμως ο Σαούλ ο πατέρας του Ιωνάθαν, μισούσε και ζήλευε τον Δαβίδ επειδή είχε γίνει πολύ αγαπητός στο λαό ειδικά μετά την νίκη του απέναντι στον Γολιάθ.

Θάνατος 

Ο Ιωνάθαν, τα αδέρφια του και ο πατέρας του σκοτώθηκαν σε μάχη με τους Φιλισταίους στο όρος Γελβουέ. (Β' Βασ. 1,6) Τα κορμιά του Ιωνάθαν και του πατέρα του μεταφέρθηκαν στην πόλη Ιαβίς απο τους άντρες του Σαούλ και εκεί τα έκαψαν. Ύστερα τα κόκαλά τους τα έθαψαν κάτω απο καλλιεργημένη γη της Ιαβίς. (Α Βασ. 31,12-13)

Ο Δαβίδ θρήνησε και αυτόν και τον Σαούλ. Όταν έγινε βασιλιάς μάλιστα, λόγω της φιλίας που είχε με τον Ιωνάθαν, θέλησε να δείξει την εύνοιά του σε κάποιον που είχε απομείνει από την οικογένεια του Σαούλ. Έτσι ο Δαβίδ ρώτησε τον Σιβά, που ήταν υπηρέτης του Σαούλ, κι αυτός του υπέδειξε το Μεμφιβοσθέ, που ήταν γιος του Ιωνάθαν και που ήταν ανάπηρος στα πόδια. Ο Δαβίδ έστειλε ανθρώπους στο σπίτι του Μαχίρ, όπου βρισκόταν ο Μεμφιβοσθέ και τον έφεραν στο παλάτι. Ο Δαβίδ χάρη στην φιλία του με τον Ιωνάθαν του παραχώρησε την κληρονομιά του παππού του Σαούλ. (Β' Βασιλειών 9,1-13).

Παραπομπές 

Πρόσωπα της Παλαιάς Διαθήκης
Ναομί

Η Ναομί ή Νωεμίν ήταν χήρα του Ελιμέλεχ, και είχαν μαζί δύο γιους.

Ρουθ
Μετά τον θάνατο του άντρα της και των γιων της, η Ναομί ήθελε να γυρίσει στην πόλη της Βηθλεέμ. Η Ρουθ, η νύφη της, ήθελε να μείνει μαζί της, ενώ η Όρφα έφυγε για να βρει άλλον σύζηγο. Και ενώ ένας συγγενείς δεν δέχτηκε να παντρευτεί την Ρουθ, ο Βοόζ, ένας άλλος συγγενείς, δέχτηκε. Έτσι, η Ρουθ έγινε μητέρα του Ωβήδ.

Πρόσωπα της Παλαιάς Διαθήκης
Ζελφά

Η Ζελφά είναι πρόσωπο της Παλαιάς Διαθήκης, δούλη και ετεροθαλής αδερφή της Λείας.

Τέκνα
Η Λεία έκανε παιδιά, όμως μετά έμεινε στείρα. Έτσι έστειλε την Ζελφά, σύμφωνα με τον νόμο, στον Ιακώβ, και του έκανε δυο παιδιά, τον Γαδ και τον Ασήρ.

Πρόσωπα της Παλαιάς Διαθήκης